CELEX: 32018R0660
Language: mt
Date: 2018-04-26 00:00:00
Title: Regolament ta' Implimentazzjoni tal-Kummissjoni (UE) 2018/660 tas-26 ta' April 2018 li jġedded l-approvazzjoni tas-sustanza attiva bentażon skont ir-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta' prodotti għall-protezzjoni tal-pjanti, u li jemenda l-Anness tar-Regolament ta' Implimentazzjoni tal-Kummissjoni (UE) Nru 540/2011 (Test b'rilevanza għaż-ŻEE. )

30.4.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 110/122
            
         REGOLAMENT TA' IMPLIMENTAZZJONI TAL-KUMMISSJONI (UE) 2018/660
   tas-26 ta' April 2018
   li jġedded l-approvazzjoni tas-sustanza attiva bentażon skont ir-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta' prodotti għall-protezzjoni tal-pjanti, u li jemenda l-Anness tar-Regolament ta' Implimentazzjoni tal-Kummissjoni (UE) Nru 540/2011
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1107/2009 tal-Parlament Ewropew u tal-Kunsill tal-21 ta' Ottubru 2009 dwar it-tqegħid fis-suq ta' prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (1), u b'mod partikulari l-Artikolu 20(1) tiegħu,
   Billi:
   
               (1)
            
            
               Id-Direttiva tal-Kummissjoni 2000/68/KE (2) inkludiet il-bentażon bħala sustanza attiva fl-Anness I tad-Direttiva tal-Kunsill 91/414/KEE (3).
            
         
               (2)
            
            
               Is-sustanzi attivi inklużi fl-Anness I tad-Direttiva 91/414/KEE jitqiesu li ġew approvati skont ir-Regolament (KE) Nru 1107/2009 u huma elenkati fil-Parti A tal-Anness tar-Regolament ta' Implimentazzjoni tal-Kummissjoni (UE) Nru 540/2011 (4).
            
         
               (3)
            
            
               L-approvazzjoni tas-sustanza attiva bentażon, kif stipulat fil-Parti A tal-Anness tar-Regolament ta' Implimentazzjoni tal-Kummissjoni (UE) Nru 540/2011, tiskadi fit-30 ta' Ġunju 2018.
            
         
               (4)
            
            
               Tressqet applikazzjoni għat-tiġdid tal-inklużjoni tal-bentażon fl-Anness I tad-Direttiva tal-Kunsill 91/414/KEE skont l-Artikolu 4 tar-Regolament tal-Kummissjoni (UE) Nru 1141/2010 (5) fil-perjodu taż-żmien previst f'dak l-Artikolu.
            
         
               (5)
            
            
               L-applikanti ressqu d-dossiers supplimentari meħtieġa skont l-Artikolu 9 tar-Regolament (UE) Nru 1141/2010. L-Istat Membru relatur sab li l-applikazzjoni kienet kompluta.
            
         
               (6)
            
            
               L-Istat Membru relatur ħejja rapport ta' valutazzjoni tat-tiġdid b'konsultazzjoni mal-Istat Membru korelatur u ppreżentah lill-Awtorità Ewropea dwar is-Sigurtà fl-Ikel (minn hawn 'il quddiem “l-Awtorità”) u lill-Kummissjoni fit-8 ta' Jannar 2014.
            
         
               (7)
            
            
               L-Awtorità bagħtet ir-rapport ta' valutazzjoni tat-tiġdid lill-applikanti u lill-Istati Membri għall-kummenti tagħhom, u għaddiet il-kummenti li rċeviet lill-Kummissjoni. L-Awtorità qiegħdet ukoll id-dossier tas-sommarju supplimentari għad-dispożizzjoni tal-pubbliku.
            
         
               (8)
            
            
               Fl-20 ta' April 2015, l-Awtorità bagħtet lill-Kummissjoni l-konklużjoni (6) tagħha dwar jekk jistax ikun mistenni li l-bentażon jissodisfa l-kriterji tal-approvazzjoni previsti fl-Artikolu 4 tar-Regolament (KE) Nru 1107/2009. Fit-8 ta' Ottubru 2015, il-Kummissjoni ressqet l-abbozz tar-rapport ta' rieżami għall-bentażon quddiem il-Kumitat Permanenti dwar il-Pjanti, l-Annimali, l-Ikel u l-Għalf.
            
         
               (9)
            
            
               L-applikanti ngħataw l-opportunità jippreżentaw il-kummenti tagħhom dwar l-abbozz tar-rapport ta' rieżami.
            
         
               (10)
            
            
               Ġie stabbilit li fir-rigward ta' użu rappreżentattiv wieħed jew aktar ta' mill-inqas prodott wieħed għall-protezzjoni tal-pjanti li fih(om) il-bentażon, il-kriterji tal-approvazzjoni previsti fl-Artikolu 4 tar-Regolament (KE) Nru 1107/2009 huma ssodisfati. Jixraq għalhekk li l-approvazzjoni tal-bentażon tiġġedded.
            
         
               (11)
            
            
               Madankollu, diversi Stati Membri identifikaw il-bentażon fl-ilma ta' taħt l-art fil-programmi ta' monitoraġġ nazzjonali tagħhom tal-ilma ta' taħt l-art u l-EFSA indikat li għal ċerti użi u f'kundizzjonijiet meta l-ħamrija tkun vulnerabbli, il-kontaminazzjoni tal-ilma ta' taħt l-art ma tistax tiġi eskluża.
            
         
               (12)
            
            
               Għalhekk, fid-dawl tar-riżultati tal-programmi ta' monitoraġġ nazzjonali tal-ilma ta' taħt l-art, u b'konsiderazzjoni tal-ħtieġa li jkun żgurat livell ta' sikurezza u protezzjoni konsistenti mal-livell għoli ta' protezzjoni li taħdem għalih l-Unjoni, jixraq li ssir previżjoni għal tiġdid tal-approvazzjoni tal-bentażon għal perjodu ta' seba' snin li jiżgura valutazzjoni mill-ġdid tal-bentażon li tingħata prijorità qabel sustanzi attivi oħrajn biex b'hekk ikun possibbli wkoll li jitqiesu r-riżultati aġġornati tal-programmi ta' monitoraġġ nazzjonali tal-ilma ta' taħt l-art.
            
         
               (13)
            
            
               Il-valutazzjoni tar-riskju għat-tiġdid tal-approvazzjoni tal-bentażon hija bbażata fuq għadd limitat ta' użi rappreżentattivi, li madankollu ma jirrestrinġux l-użi li għalihom jistgħu jiġu awtorizzati l-prodotti għall-protezzjoni tal-pjanti li fihom il-bentażon. Għalhekk, huwa xieraq li titneħħa r-restrizzjoni li din is-sustanza tintuża biss bħala erbiċida.
            
         
               (14)
            
            
               Madankollu, skont l-Artikolu 14(1) tar-Regolament (KE) Nru 1107/2009, flimkien mal-Artikolu 6 tiegħu, u fid-dawl tal-għarfien xjentifiku u tekniku attwali, jeħtieġ li jiġu inklużi ċerti kundizzjonijiet u restrizzjonijiet. B'mod partikolari, jixraq li tintalab aktar informazzjoni ta' konferma.
            
         
               (15)
            
            
               Jenħtieġ li l-Anness tar-Regolament ta' Implimentazzjoni (UE) Nru 540/2011 jiġi emendat skont dan.
            
         
               (16)
            
            
               Ir-Regolament ta' Implimentazzjoni tal-Kummissjoni (UE) 2017/841 (7) estenda l-perjodu ta' approvazzjoni tal-bentażon sat-30 ta' Ġunju 2018 sabiex il-proċess ta' tiġdid ikun jista' jitlesta qabel ma tiskadi l-approvazzjoni ta' dik is-sustanza. Madankollu, ladarba qabel dik id-data diġà ttieħdet deċiżjoni dwar it-tiġdid, dan ir-Regolament jenħtieġ li japplika mill-1 ta' Ġunju 2018.
            
         
               (17)
            
            
               Il-miżuri previsti f'dan ir-Regolament huma konformi mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DAN IR-REGOLAMENT:
   Artikolu 1
   Tiġdid tal-approvazzjoni tas-sustanza attiva
   L-approvazzjoni tas-sustanza attiva bentażon iġġeddet kif stabbilit fl-Anness I.
   Artikolu 2
   Emendi lir-Regolament ta' Implimentazzjoni (UE) Nru 540/2011
   L-Anness tar-Regolament ta' Implimentazzjoni (UE) Nru 540/2011 huwa emendat b'konformità mal-Anness II ta' dan ir-Regolament.
   Artikolu 3
   Dħul fis-seħħ u data tal-applikazzjoni
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   Għandu japplika mill-1 ta' Ġunju 2018.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-26 ta' April 2018.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 309, 24.11.2009, p. 1.
   
      (2)  Id-Direttiva tal-Kummissjoni 2000/68/KE tat-23 ta' Ottubru 2000 li tinkludi sustanza attiva (il-bentażon) fl-Anness I tad-Direttiva tal-Kunsill 91/414/KEE li tikkonċerna t-tqegħid fis-suq ta' prodotti għall-protezzjoni tal-pjanti (ĠU L 276, 28.10.2000, p. 41).
   
      (3)  Id-Direttiva tal-Kunsill 91/414/KEE tal-15 ta' Lulju 1991 li tikkonċerna t-tqegħid fis-suq ta' prodotti għall-protezzjoni tal-pjanti (ĠU L 230, 19.8.1991, p. 1).
   
      (4)  Ir-Regolament ta' Implimentazzjoni tal-Kummissjoni (UE) Nru 540/2011 tal-25 ta' Mejju 2011 li jimplimenta r-Regolament (KE) Nru 1107/2009 tal-Parlament Ewropew u tal-Kunsill f'dak li għandu x'jaqsam mal-lista ta' sustanzi attivi approvati (ĠU L 153, 11.6.2011, p. 1).
   
      (5)  Ir-Regolament tal-Kummissjoni (UE) Nru 1141/2010 tas-7 ta' Diċembru 2010 li jistabbilixxi l-proċedura għat-tiġdid tal-inklużjoni tat-tieni grupp ta' sustanzi attivi fl-Anness I għad-Direttiva tal-Kunsill 91/414/KEE u li jistabbilixxi l-lista ta' dawk is-sustanzi (ĠU L 322, 8.12.2010, p. 10).
   
      (6)  EFSA Journal 2015;13(4):4077, 153 pp. doi:10.2903/j.efsa.2015.4077.
   
      (7)  Ir-Regolament ta' Implimentazzjoni tal-Kummissjoni (UE) 2017/841 tas-17 ta' Mejju 2017 li jemenda r-Regolament ta' Implimentazzjoni tal-Kummissjoni (UE) Nru 540/2011 fir-rigward tal-estensjoni tal-perjodi ta' approvazzjoni tas-sustanzi attivi alfa-ċipermetrina, ir-razza Ampelomyces quisqualis: aq 10, benalaksil, bentażon, bifenażat, bromossinil, etil tal-karfentrażon, klorprofam, ċjażofammid, desmedifam, dikwat, DPX KE 459 (flupirsulfuron-metil), etossażol, famoksadon, fenamidon, flumjoksażina, foramsulfuron, ir-razza Gliocladium catenulatum: j1446, imażamoks, imażosulfuron, isossaflutol, laminarin, metalaksil-m, metossifenożid, milbemektin, oksasulfuron, pendimetalin, fenmedifam, pimetrożina, s-metolaklor, u triflossistrobin (ĠU L 125, 18.5.2017, p. 12).
   
      ANNESS I
      
                  Isem Komuni, Numri ta' Identifikazzjoni
               
               
                  Isem IUPAC
               
               
                  Purità (1)
                  
               
               
                  Data tal-approvazzjoni
               
               
                  Skadenza tal-approvazzjoni
               
               
                  Dispożizzjonijiet speċifiċi
               
            
                  Bentażon
                  Nru tal-CAS: 25057-89-0
                  Nru CIPAC 366
               
               
                  3-isopropil-1H-2,1,3-benżotijadijażin-4-(3H)-on 2,2-diossidu
               
               
                  ≥ 960 g/kg
                  1,2-dikloroetan < 3 mg/kg
               
               
                  1 ta' Ġunju 2018
               
               
                  31 ta' Mejju 2025
               
               
                  Għall-implimentazzjoni tal-prinċipji uniformi, kif jissemma fl-Artikolu 29(6) tar-Regolament (KE) Nru 1107/2009, għandhom jitqiesu l-konklużjonijiet tar-rapport ta' rieżami dwar il-bentażon, u b'mod partikolari l-Appendiċijiet I u II tiegħu.
                  Fil-valutazzjoni kumplessiva tagħhom, l-Istati Membri għandhom jagħtu attenzjoni partikolari lil dawn li ġejjin:
                  
                              —
                           
                           
                              l-ispeċifikazzjoni teknika;
                           
                        
                              —
                           
                           
                              il-protezzjoni tal-operaturi u tal-ħaddiema;
                           
                        
                              —
                           
                           
                              ir-riskju għall-għasafar u għall-mammiferi;
                           
                        
                              —
                           
                           
                              il-protezzjoni tal-ilma ta' taħt l-art, b'mod partikolari, iżda mhux biss, fiż-żoni protetti tal-ilma tax-xorb, u għandhom jikkunsidraw bir-reqqa ż-żmien tal-applikazzjoni, il-kundizzjonijiet tal-ħamrija u/jew klimatiċi.
                           
                        Il-kundizzjonijiet tal-użu għandhom jinkludu miżuri ta' mitigazzjoni tar-riskju, fejn xieraq.
                  Sal-1 ta' Frar 2019, l-applikant għandu jippreżenta lill-Kummissjoni, lill-Istati Membri u lill-Awtorità, informazzjoni ta' konferma fir-rigward ta' testijiet tal-Livell 2/3 kif indikat attwalment fil-Qafas Kunċettwali tal-OECD li jinvestiga l-potenzjal għall-effetti tal-bentażon medjati mis-sistema endokrinali.
               
            
         (1)  Aktar dettalji dwar l-identità u l-ispeċifikazzjoni tas-sustanza attiva jinsabu fir-rapport ta' rieżami.
   
   
      ANNESS II
      L-Anness tar-Regolament ta' Implimentazzjoni (UE) Nru 540/2011 huwa emendat kif ġej:
      
                  (1)
               
               
                  fil-Parti A, titħassar l-entrata 11 dwar il-bentażon;
               
            
                  (2)
               
               
                  fil-Parti B, tiżdied l-entrata li ġejja:
                  
                              Numru
                           
                           
                              Isem Komuni, Numri ta' Identifikazzjoni
                           
                           
                              Isem IUPAC
                           
                           
                              Purità (1)
                              
                           
                           
                              Data tal-approvazzjoni
                           
                           
                              Skadenza tal-approvazzjoni
                           
                           
                              Dispożizzjonijiet speċifiċi
                           
                        
                              “120
                           
                           
                              Bentażon
                              Nru tal-CAS: 25057-89-0
                              Nru CIPAC 366
                           
                           
                              3-isopropil-1H-2,1,3-benżotijadijażin-4-(3H)-on 2,2-diossidu
                           
                           
                              ≥ 960 g/kg
                              1,2-dikloroetan < 3 mg/kg
                           
                           
                              1 ta' Ġunju 2018
                           
                           
                              31 ta' Mejju 2025
                           
                           
                              Għall-implimentazzjoni tal-prinċipji uniformi, kif jissemma fl-Artikolu 29(6) tar-Regolament (KE) Nru 1107/2009, għandhom jitqiesu l-konklużjonijiet tar-rapport ta' rieżami dwar il-bentażon, u b'mod partikolari l-Appendiċijiet I u II tiegħu.
                              Fil-valutazzjoni kumplessiva tagħhom, l-Istati Membri għandhom jagħtu attenzjoni partikolari lil dawn li ġejjin:
                              
                                          —
                                       
                                       
                                          l-ispeċifikazzjoni teknika;
                                       
                                    
                                          —
                                       
                                       
                                          il-protezzjoni tal-operaturi u tal-ħaddiema;
                                       
                                    
                                          —
                                       
                                       
                                          ir-riskju għall-għasafar u għall-mammiferi;
                                       
                                    
                                          —
                                       
                                       
                                          il-protezzjoni tal-ilma ta' taħt l-art, b'mod partikolari, iżda mhux biss, fiż-żoni protetti tal-ilma tax-xorb, u għandhom jikkunsidraw bir-reqqa ż-żmien tal-applikazzjoni, il-kundizzjonijiet tal-ħamrija u/jew klimatiċi.
                                       
                                    Il-kundizzjonijiet tal-użu għandhom jinkludu miżuri ta' mitigazzjoni tar-riskju, fejn xieraq.
                              Sal-1 ta' Frar 2019, l-applikant għandu jippreżenta lill-Kummissjoni, lill-Istati Membri u lill-Awtorità, informazzjoni ta' konferma fir-rigward ta' testijiet tal-Livell 2/3 kif indikat attwalment fil-Qafas Kunċettwali tal-OECD li jinvestiga l-potenzjal għall-effetti tal-bentażon medjati mis-sistema endokrinali.”
                           
                        
            
         (1)  Aktar dettalji dwar l-identità u l-ispeċifikazzjoni tas-sustanza attiva jinsabu fir-rapport ta' rieżami.